Ανακοίνωση της Επιτροπής σύμφωνα με τη διαδικασία που προβλέπεται στο άρθρο 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου

Υποχρεώσεις δημόσιας υπηρεσίας επιβαλλόμενες σε συγκεκριμένα τακτικά αεροπορικά δρομολόγια στο εσωτερικό της Αυτόνομης Περιφέρειας των Αζορών

(2002/C 115/02)

(Κείμενο που παρουσιάζει ενδιαφέρον για τον ΕΟΧ)

1. Η κυβέρνηση της Αυτόνομης Περιφέρειας των Αζορών αποφάσισε, σύμφωνα με τις διατάξεις του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, να επιβάλει από την 27η Οκτωβρίου 2002, υποχρεώσεις δημόσιας υπηρεσίας στα τακτικά αεροπορικά δρομολόγια των παρακάτω γραμμών:

- Ponta Delgada-Santa Maria-Ponta Delgada

- Ponta Delgada-Terceira-Ponta Delgada

- Ponta Delgada-Horta-Ponta Delgada

- Ponta Delgada-Pico-Ponta Delgada

- Ponta Delgada-São Jorge-Ponta Delgada

- Ponta Delgada-Flores-Ponta Delgada

- Terceira-Graciosa-Terceira

- Terceira-São Jorge-Terceira

- Terceira-Pico-Terceira

- Terceira-Horta-Terceira

- Terceira-Flores-Terceira

- Terceira-Corvo-Terceira

- Horta-Flores-Horta

- Horta-Corvo-Horta

- Corvo-Flores-Corvo.

2. Οι υποχρεώσεις δημόσιας υπηρεσίας είναι οι ακόλουθες:

Όσον αφορά την ελάχιστη συχνότητα δρομολογίων

- Στη γραμμή Ponta Delgada-Santa Maria-Ponta Delgada, εννέα δρομολόγια μετ' επιστροφής εβδομαδιαίως από Νοέμβριο έως Μάρτιο, δέκα δρομολόγια μετ' επιστροφής εβδομαδιαίως από Απρίλιο έως Ιούνιο και από Σεπτέμβριο έως Οκτώβριο και δεκατέσσερα δρομολόγια μετ' επιστροφής εβδομαδιαίως τον Ιούλιο και τον Αύγουστο, ενώ ένα τουλάχιστον δρομολόγιο μετ' επιστροφής πρέπει να εκτελείται ημερησίως καθ' όλη τη διάρκεια του έτους.

- Στη γραμμή Ponta Delgada-Terceira-Ponta Delgada, 22 δρομολόγια μετ' επιστροφής εβδομαδιαίως από Σεπτέμβριο έως Ιούνιο και 26 δρομολόγια μετ' επιστροφής εβδομαδιαίως τον Ιούλιο και τον Αύγουστο, ενώ πρέπει να εκτελούνται τουλάχιστον δύο δρομολόγια μετ' επιστροφής ημερησίως καθ' όλη τη διάρκεια του έτους.

- Στη γραμμή Ponta Delgada-Horta-Ponta Delgada, έξι δρομολόγια μετ' επιστροφής εβδομαδιαίως από Νοέμβριο έως Μάρτιο, έντεκα δρομολόγια μετ' επιστροφής εβδομαδιαίως από Απρίλιο έως Ιούνιο και Σεπτέμβριο έως Οκτώβριο και δεκαεπτά δρομολόγια μετ' επιστροφής εβδομαδιαίως τον Ιούλιο και τον Αύγουστο.

- Στη γραμμή Ponta Delgada-Pico-Ponta Delgada, δύο δρομολόγια μετ' επιστροφής εβδομαδιαίως από Νοέμβριο έως Μάρτιο, επτά δρομολόγια μετ' επιστροφής εβδομαδιαίως από Απρίλιο έως Ιούνιο και από Σεπτέμβριο έως Οκτώβριο και εννέα δρομολόγια μετ' επιστροφής εβδομαδιαίως τον Ιούλιο και τον Αύγουστο.

- Στη γραμμή Ponta Delgada-São Jorge-Ponta Delgada, τρία δρομολόγια μετ' επιστροφής εβδομαδιαίως από Απρίλιο έως Ιούνιο και από Σεπτέμβριο έως Οκτώβριο και έξι δρομολόγια μετ' επιστροφής εβδομαδιαίως τον Ιούλιο και τον Αύγουστο.

- Στη γραμμή Ponta Delgada-Flores-Ponta Delgada, δύο δρομολόγια μετ' επιστροφής εβδομαδιαίως από Απρίλιο έως Ιούνιο και από Σεπτέμβριο έως Οκτώβριο και τέσσερα δρομολόγια μετ' επιστροφής εβδομαδιαίως τον Ιούλιο και τον Αύγουστο.

- Στη γραμμή Terceira-Graciosa-Terceira, επτά δρομολόγια μετ' επιστροφής εβδομαδιαίως από Σεπτέμβριο έως Ιούνιο και οκτώ δρομολόγια μετ' επιστροφής εβδομαδιαίως τον Ιούλιο και τον Αύγουστο, ενώ ένα τουλάχιστον δρομολόγιο μετ' επιστροφής πρέπει να εκτελείται ημερησίως, από Δευτέρα έως Σάββατο, από Σεπτέμβριο έως Ιούνιο και από Δευτέρα έως Κυριακή τον Ιούλιο και τον Αύγουστο.

- Στη γραμμή Terceira-São Jorge-Terceira, οκτώ δρομολόγια μετ' επιστροφής εβδομαδιαίως από Σεπτέμβριο έως Ιούνιο και εννέα δρομολόγια μετ' επιστροφής εβδομαδιαίως τον Ιούλιο και τον Αύγουστο, ενώ ένα τουλάχιστον δρομολόγιο μετ' επιστροφής πρέπει να εκτελείται ημερησίως καθ' όλη τη διάρκεια του έτους.

- Στη γραμμή Terceira-Pico-Terceira, επτά δρομολόγια μετ' επιστροφής εβδομαδιαίως από Σεπτέμβριο έως Ιούνιο και οκτώ δρομολόγια μετ' επιστροφής εβδομαδιαίως τον Ιούλιο και τον Αύγουστο, ενώ ένα τουλάχιστον δρομολόγιο μετ' επιστροφής πρέπει να εκτελείται ημερησίως καθ' όλη τη διάρκεια του έτους.

- Στη γραμμή Terceira-Horta-Terceira, έντεκα δρομολόγια μετ' επιστροφής εβδομαδιαίως από Σεπτέμβριο έως Ιούνιο και δεκατέσσερα δρομολόγια μετ' επιστροφής εβδομαδιαίως τον Ιούλιο και τον Αύγουστο, ενώ ένα τουλάχιστον δρομολόγιο μετ' επιστροφής πρέπει να εκτελείται ημερησίως καθ' όλη τη διάρκεια του έτους.

- Στη γραμμή Terceira-Flores-Terceira, δύο δρομολόγια μετ' επιστροφής εβδομαδιαίως, από Δευτέρα έως Παρασκευή, από Σεπτέμβριο έως Ιούνιο και τέσσερα δρομολόγια μετ' επιστροφής εβδομαδιαίως τον Ιούλιο και τον Αύγουστο.

- Στη γραμμή Terceira-Corvo-Terceira, τρία δρομολόγια μετ' επιστροφής εβδομαδιαίως, από Δευτέρα έως Παρασκευή, τον Ιούλιο και τον Αύγουστο, τα οποία μπορούν να συνδυαστούν με τη Horta ή τη Flores.

- Στη γραμμή Horta-Flores-Horta, τέσσερα δρομολόγια μετ' επιστροφής εβδομαδιαίως, από Δευτέρα έως Σάββατο, από Σεπτέμβριο έως Ιούνιο και πέντε δρομολόγια μετ' επιστροφής εβδομαδιαίως, το ένα από τα οποία την Κυριακή, τον Ιούλιο και τον Αύγουστο.

- Στη γραμμή Horta-Corvo-Horta, τρία δρομολόγια μετ' επιστροφής εβδομαδιαίως καθ' όλη τη διάρκεια του έτους, κάθε δεύτερη ημέρα από Δευτέρα έως Παρασκευή, τα οποία μπορούν να συνδυαστούν με τη Flores.

- Στη γραμμή Corvo-Flores-Corvo, δύο δρομολόγια μετ' επιστροφής εβδομαδιαίως καθ' όλη τη διάρκεια του έτους, από Δευτέρα έως Παρασκευή, σε μη συνεχόμενες ημέρες.

Ο συνδυασμός των διασυνδέσεων από Ponta Delgada, Terceira, Horta και Corvo με τη Flores πρέπει να επιτρέπει ένα ημερήσιο δρομολόγιο με τη νήσο αυτή, από Δευτέρα έως Σάββατο, από Σεπτέμβριο έως Ιούνιο και ένα ημερήσιο δρομολόγιο από Δευτέρα έως Κυριακή τον Ιούλιο και τον Αύγουστο.

Σε κάθε νήσο προσφέρονται εβδομαδιαίες πτήσεις με διασύνδεση από ή προς το εξωτερικό της περιφέρειας, με τουλάχιστον δύο διασυνδέσεις προς κάθε κατεύθυνση, όπως επίσης και με συχνότητα μίας εβδομαδιαίας διασύνδεσης μεταξύ καθεμιάς νήσου και των υπολοίπων. Εφόσον δεν υφίσταται υποχρέωση εκτέλεσης ημερήσιων δρομολογίων στη συγκεκριμένη νήσο, προσφέρεται τουλάχιστον εβδομαδιαία διασύνδεση από και προς το εξωτερικό της περιφερείας, όπως και προς São Miguel, Terceira και Faial.

Ως προς τη μεταφορική ικανότητα

Εβδομαδιαίως πρέπει να προσφέρεται τουλάχιστον η ακόλουθη μεταφορική ικανότητα:

- στη γραμμή Ponta Delgada-Santa Maria-Ponta Delgada, 1050 θέσεις από Νοέμβριο έως Μάρτιο, 1200 θέσεις από Απρίλιο έως Ιούνιο και Σεπτέμβριο έως Οκτώβριο και 1680 θέσεις τον Ιούλιο και τον Αύγουστο,

- στη γραμμή Ponta Delgada-Terceira-Ponta Delgada, 2590 θέσεις από Σεπτέμβριο έως Ιούνιο και 3070 θέσεις τον Ιούλιο και τον Αύγουστο,

- στη γραμμή Ponta Delgada-Horta-Ponta Delgada, 620 θέσεις από Νοέμβριο έως Μάρτιο, 1270 θέσεις από Απρίλιο έως Ιούλιο και Σεπτέμβριο έως Οκτώβριο και 1960 θέσεις τον Ιούλιο και τον Αύγουστο,

- στη γραμμή Ponta Delgada-Pico-Ponta Delgada, 200 θέσεις από Νοέμβριο έως Μάρτιο, 780 θέσεις από Απρίλιο έως Ιούνιο και Σεπτέμβριο έως Οκτώβριο και 1000 θέσεις τον Ιούλιο και τον Αύγουστο,

- στη γραμμή Ponta Delgada-São Jorge-Ponta Delgada, 330 θέσεις από Απρίλιο έως Ιούνιο και Σεπτέμβριο έως Οκτώβριο και 670 θέσεις τον Ιούλιο και τον Αύγουστο,

- στη γραμμή Ponta Delgada-Flores-Ponta Delgada, 190 θέσεις από Απρίλιο έως Ιούνιο και Σεπτέμβριο έως Οκτώβριο και 380 θέσεις τον Ιούλιο και τον Αύγουστο,

- στη γραμμή Terceira-Graciosa-Terceira, 700 θέσεις από Σεπτέμβριο έως Ιούνιο και 910 θέσεις τον Ιούλιο και τον Αύγουστο,

- στη γραμμή Terceira-São Jorge-Terceira, 820 θέσεις από Σεπτέμβριο έως Ιούνιο και 1040 θέσεις τον Ιούλιο και τον Αύγουστο,

- στη γραμμή Terceira-Pico-Terceira, 780 θέσεις από Σεπτέμβριο έως Ιούνιο και 890 θέσεις τον Ιούλιο και τον Αύγουστο,

- στη γραμμή Terceira-Horta-Terceira, 1290 θέσεις από Νοέμβριο έως Μάρτιο, 1320 θέσεις από Απρίλιο έως Ιούνιο και Σεπτέμβριο έως Οκτώβριο και 1680 θέσεις τον Ιούλιο και τον Αύγουστο,

- στη γραμμή Terceira-Flores-Terceira, 190 θέσεις από Σεπτέμβριο έως Ιούνιο και 380 θέσεις τον Ιούλιο και τον Αύγουστο,

- στη γραμμή Terceira-Corvo-Terceira, 60 θέσεις τον Ιούλιο και τον Αύγουστο,

- στη γραμμή Horta-Flores-Horta, 380 θέσεις από Σεπτέμβριο έως Ιούνιο και 480 θέσεις τον Ιούλιο και τον Αύγουστο,

- στη γραμμή Horta-Corvo-Horta, 60 θέσεις καθ' όλη τη διάρκεια του έτους,

- στη γραμμή Corvo-Flores-Corvo, 40 θέσεις καθ' όλη τη διάρκεια του έτους,

Σε περίπτωση που οι συνδέσεις διακοπούν προσωρινά λόγω απρόβλεπτων συνθηκών, ανωτέρας βίας, κ.ά., η προβλεπόμενη μεταφορική ικανότητα πρέπει να αυξάνεται κατά 60 % τουλάχιστον, από τη στιγμή που είναι δυνατόν να αποκατασταθεί η εκμετάλλευση της γραμμής και μέχρι την πλήρη διοχέτευση του όγκου κυκλοφορίας που συσσωρεύθηκε κατά τη διακοπή της εκμετάλλευσης.

Όταν το μέσο ποσοστό πώλησης θέσεων επί του συνόλου των αερομεταφορέων σε δεδομένη γραμμή και εποχή ΙΑΤΑ υπερβαίνει το 70 %, η ελάχιστη μεταφορική ικανότητα που πρέπει να προσφέρεται την αντίστοιχη εποχή κατά το επόμενο έτος αυξάνεται όσο απαιτείται ώστε να μην γίνεται υπέρβαση του ανωτάτου αυτού ορίου.

Εάν ο αριθμός των επιβατών στη λίστα αναμονής υπερβαίνει κατά 5 % την εβδομαδιαία μεταφορική ικανότητα που προσφέρεται σε συγκεκριμένο δρομολόγιο ή εάν ο αριθμός αυτός είναι ισοδύναμος με τη μεταφορική ικανότητα του αεροσκάφους που χρησιμοποιείται περισσότερο στη διαδρομή αυτή, οποιοδήποτε από τα δύο είναι μικρότερο, εκτελείται έκτακτο δρομολόγιο, εάν οι υπόψη επιβάτες δεν είναι σε θέση να συνεχίσουν το ταξίδι τους με μια προγραμματισμένη πτήση κατά τις επόμενες 48 ώρες.

Πρόσθετα δρομολόγια εκτελούνται επίσης προς αντιμετώπιση της έκτακτης κίνησης που οφείλεται στις θρησκευτικές, αθλητικές ή πολιτιστικές εκδηλώσεις που λαμβάνουν χώρα στις διάφορες νήσους. Σε καθένα από τα πρόσθετα αυτά δρομολόγια, ο βαθμός πλήρωσης θέσεων και προς τις δύο κατευθύνσεις δεν πρέπει να είναι κατώτερος του 70 %.

Η μεταφορά φορτίων, συμπεριλαμβανομένου και του ταχυδρομείου, γίνεται με εκμετάλλευση της μεταφορικής ικανότητας των αεροσκαφών που εξυπηρετούν την επιβατική μεταφορική κίνηση.

Όσον αφορά την κατηγορία του χρησιμοποιημένου αεροσκάφους:

Για την εκτέλεση των διασυνδέσεων πρέπει να χρησιμοποιούνται δεόντως εγκεκριμένα αεροσκάφη για τη μεταφορά επιβατών, τα οποία πρέπει να πληρούν ορισμένους τεχνικούς αλλά και λειτουργικούς όρους που τους επιτρέπουν την εκτέλεση πτήσεων με προορισμό αεροδρόμια για τα οποία ισχύουν περιορισμοί νυχτερινών πτήσεων. Τα δρομολόγια προς και από τα αεροδρόμια της Αυτόνομης Περιφέρειας των Αζορών πρέπει να πληρούν τους όρους που δημοσιεύονται στο "Aeronautical Information of Portugal" (AIP) και στο "Manual Pilot Civil" (MPC).

Όσον αφορά τη μεταφορική ικανότητα των αεροσκαφών, πρέπει να χρησιμοποιούνται αεροσκάφη τουλάχιστον δεκαοκτώ θέσεων.

Όσον αφορά τους ναύλους

Η δομή των ναύλων πρέπει να περιλαμβάνει:

α) το βασικό ναύλο αναφοράς για την οικονομική θέση χωρίς περιορισμούς, που δεν πρέπει να υπερβαίνει το καθοριζόμενο ποσό στο παράρτημα Α·

β) ένα φάσμα ειδικών ναύλων προσαρμοσμένων σε συγκεκριμένες ανάγκες που υπόκεινται σε ειδικούς όρους και ιδίως:

- το ναύλο για ηλικιωμένα άτομα,

- το ναύλο για νέους,

- το ναύλο APEX

γ) μειωμένους ναύλους που εφαρμόζονται για τους Πορτογάλους υπηκόους και τους υπηκόους των χωρών της Ευρωπαϊκής Ένωσης οι οποίοι διαμένουν τουλάχιστον επί ένα εξάμηνο στην Αυτόνομη Περιφέρεια των Αζορών. Ο ανώτατος ναύλος είναι ο καθοριζόμενος στο παράρτημα Β·

δ) μειωμένους ναύλους για τους φοιτητές οι οποίοι διαμένουν στην Αυτόνομη Περιφέρεια των Αζορών καθώς και για ταξίδια που πραγματοποιούν εντός της περιοχής μεταξύ της νήσου διαμονής τους και της νήσου στην οποία έχει την έδρα του το εκπαιδευτικό τους ίδρυμα. Οι εφαρμοζόμενοι ναύλοι πρέπει να είναι κατά 40 % μειωμένοι σε σχέση με τον κανονικό ναύλο·

ε) μειωμένους ναύλους για παιδιά, που ανέρχονται στο 50 % του ναύλου για ενηλίκους·

στ) μειωμένους ναύλους για βρέφη, που ανέρχονται στο 10 % του ναύλου για ενηλίκους.

Εκτός από τους προαναφερόμενους ναύλους, υπάρχει δυνατότητα προσφοράς ειδικών ναύλων προώθησης των μεταφορών, οι οποίοι έχουν προηγουμένως εγκριθεί από την περιφερειακή γραμματεία οικονομικών.

Ο πίνακας τιμών που εφαρμόζεται για τη μεταφορά φορτίων υπόκειται στην έγκριση της περιφερειακής γραμματείας οικονομικών.

Αυτοί οι ναύλοι αναθεωρούνται αυτομάτως κατ' έτος, την 1η Απριλίου, αρχής γενομένης από το 2003, με βάση το ετήσιο ποσοστό πληθωρισμού του προηγούμενου έτους, όπως δημοσιεύεται στο έγγραφο "Grandes Opções do Plano" αναθεώρηση αυτή κοινοποιείται στους αερομεταφορείς που εκμεταλλεύονται τα εν λόγω δρομολόγια έως τις 28 του προηγούμενου Φεβρουαρίου. Οι νέοι ναύλοι κοινοποιούνται στην Ευρωπαϊκή Επιτροπή και ισχύουν μόνον έπειτα από τη δημοσίευσή τους στην Επίσημη Εφημερίδα των Ευρωπαϊκών Κοινοτήτων.

Οι βασικοί ναύλοι που περιλαμβάνονται στα παραρτήματα Α και Β ισχύουν από το σημείο αφετηρίας έως το σημείο αφίξεως με οποιοδήποτε ενδιάμεσο σταθμό - υπό την προϋπόθεση ότι το δρομολόγιο προβλέπεται στο παράρτημα Γ - ακόμα και εάν η διαδρομή πραγματοποιείται με περισσότερους του ενός αερομεταφορείς. Στην περίπτωση αυτή, οι αερομεταφορείς που παρέχουν διανησιωτικές υπηρεσίες πραγματοποιούν την κατανομή των εσόδων ανάλογα με τον αριθμό των διανυθέντων μιλίων. Οι αερομεταφορείς πρέπει επίσης να συμφωνήσουν μεταξύ τους, υποβάλλοντας τη συμφωνία αυτή προς έγκριση στην περιφερειακή γραμματεία οικονομικών, τους όρους για τη μετεπιβίβαση επιβατών, προσδιορίζοντας ιδίως τα ωράρια των συνδέσεων, την αμοιβαία αποδοχή εισιτηρίων και τη μεταφόρτωση αποσκευών έως τον τελικό προορισμό, με τρόπο ώστε να μην επιβαρύνονται αδικαιολόγητα οι επιβάτες.

Όσον αφορά τη συνέχεια και την ακρίβεια των δρομολογίων

Εκτός από τις περιπτώσεις ανωτέρας βίας, ο αριθμός των ακυρούμενων πτήσεων για λόγους που συνδέονται άμεσα με τον μεταφορέα δεν επιτρέπεται να υπερβαίνει, για κάθε αεροναυτική περίοδο της IATA, 2 % περίπου του αριθμού των προγραμματισμένων πτήσεων.

Εκτός από τις περιπτώσεις ανωτέρας βίας, οι καθυστερήσεις που υπερβαίνουν τα δεκαπέντε λεπτά λόγω άμεσης ευθύνης του μεταφορέα δεν επιτρέπεται να επηρεάζουν ποσοστό μεγαλύτερο του 25 % των πτήσεων.

Οι υπηρεσίες πρέπει να εξασφαλίζονται τουλάχιστον για ένα ημερολογιακό έτος και, εκτός των προαναφερθεισών εξαιρετικών περιπτώσεων, επιτρέπεται να διακοπούν μόνο ύστερα από εξάμηνη προειδοποίηση.

Όσον αφορά τα ωράρια πτήσεων

Τα δρομολόγια πρέπει κατά το δυνατόν να κατανέμονται ισομερώς κατά τη διάρκεια της εβδομάδας και των διαθέσιμων χρονοθυρίδων.

Εκτός από περιορισμούς όσον αφορά το ωράριο λειτουργίας ή επιχειρησιακούς περιορισμούς αεροδρομίων, τα δρομολόγια πρέπει να πραγματοποιούνται μεταξύ 6.00, τοπική ώρα, στον τόπο αναχώρησης και 24.00, τοπική ώρα, στον τόπο προορισμού.

Όσον αφορά την εμπορική εκμετάλλευση των πτήσεων

Η εμπορική εκμετάλλευση των πτήσεων επιτυγχάνεται με τουλάχιστον ένα σύστημα ηλεκτρονικών κρατήσεων. Αυτό δεν παρεμποδίζει την εκμετάλλευση άλλων κυκλωμάτων διανομής τα οποία, λαμβάνοντας υπόψη τους τα τυπικά χαρακτηριστικά των παρεχόμενων αεροπορικών υπηρεσιών, εγγυώνται την παροχή επαρκών πληροφοριών.

Σε περίπτωση μη εμφάνισης επιβάτη ("no show"), είναι δυνατόν να επιβληθεί ποινή που δεν θα υπερβαίνει ποσοστό 10 % του σχετικού ναύλου αναφοράς οικονομικής θέσης.

Όσον αφορά τις ταχυδρομικές υπηρεσίες

Η διαβίβαση ταχυδρομικών αποστολών εκ μέρους του φορέα που είναι αρμόδιος για την παροχή καθολικών ταχυδρομικών υπηρεσιών πρέπει να ανταποκρίνεται στα πρότυπα ποιότητας και τις λοιπές απαιτήσεις που καθορίζει ο νόμος για την παροχή των ως άνω υπηρεσιών.

3. Δεδομένης της σημασίας και της ιδιαιτερότητας των εν λόγω γραμμών καθώς και του εξαιρετικού χαρακτήρα των απαιτήσεων που συνδέονται με τη συνέχεια των υπηρεσιών, οι κοινοτικοί μεταφορείς ενημερώνονται για τα ακόλουθα:

- Οι μεταφορείς που επιθυμούν να αναλάβουν την εκμετάλλευση μίας ή περισσότερων συνδέσεων που αποτελούν αντικείμενο των προαναφερόμενων υποχρεώσεων οφείλουν, εκ των προτέρων, να υποβάλουν οικονομικό πρόγραμμα που να αποδεικνύει τη δυνατότητά τους να εκμεταλλευτούν τις συνδέσεις αυτές για ένα έτος, τηρώντας τις επιβληθείσες υποχρεώσεις, και που παρουσιάζει θετικό αποτέλεσμα στο αντίστοιχο πρόγραμμα εκμετάλλευσης.

- Επιτρέπεται να υποβάλουν αίτηση όλοι οι αερομεταφορείς που είναι κάτοχοι πιστοποιητικού αερομεταφορέα καθώς και έγκυρης άδειας εκμετάλλευσης χορηγημένης από κράτος μέλος σύμφωνα με τις διατάξεις του κανονισμού (ΕΟΚ) αριθ. 2407/92 του Συμβουλίου σχετικά με την έκδοση των αδειών των αερομεταφορέων.

- Αερομεταφορείς οι οποίοι επιθυμούν να εκμεταλλευτούν μία ή περισσότερες γραμμές πρέπει να αποδείξουν ότι στο πιστοποιητικό αερομεταφορέα που κατέχουν είναι εγγεγραμμένα τα κατάλληλα κύρια και εφεδρικά αεροσκάφη για την κάλυψη του προγράμματος εκμετάλλευσης των δρομολογίων που προτείνουν να αναλάβουν, καθώς επίσης τους σχετικούς ανθρώπινους πόρους, υπό την επιφύλαξη του δικαιώματός τους να αναθέτουν, εκτάκτως, υπεργολαβικά σε άλλους αερομεταφορείς την κάλυψη πρόσθετης χωρητικότητας για την αντιμετώπιση απρόβλεπτων γεγονότων.

- Οι αερομεταφορείς πρέπει να αποδείξουν ότι, την ημερομηνία έναρξης της εκμετάλλευσης, έχουν εγκαταστήσει ή έχουν συνάψει σύμβαση σχετικά με προσωπικό, επιμελητεία και τεχνική υποστήριξη σε κάθε νήσο των Αζορών ώστε να είναι δυνατή η αγορά μεμονωμένων εισιτηρίων είτε απευθείας από τον αερομεταφορέα είτε από εξουσιοδοτημένο πράκτορα.

- Οι αερομεταφορείς πρέπει να διαθέτουν στην Αυτόνομη Περιφέρεια των Αζορών ιδιόκτητη ή συμβεβλημένη, κατάλληλη τεχνική οργάνωση, υπηρεσίες για την εκτέλεση πτήσεων και υπηρεσίες τεχνικής υποστήριξης και συντήρησης για αεροσκάφη και συναφή εξοπλισμό, εκ των προτέρων πιστοποιημένες από το Instituto Nacional de Aviação Civil (πορτογαλική υπηρεσία πολιτικής αεροπορίας), σύμφωνα με τις ισχύουσες κανονιστικές διατάξεις.

- Λαμβάνοντας υπόψη τον ιδιαίτερο χαρακτήρα των συνδέσεων, οι μεταφορείς πρέπει να είναι σε θέση να αποδείξουν ότι στις διαδρομές αυτές στα χρησιμοποιούμενα αεροσκάφη το μεγαλύτερο μέρος του πληρώματος θαλάμου ομιλεί και κατανοεί τα πορτογαλικά και ότι στις διαδρομές από και προς τη νήσο Corvo το μεγαλύτερο μέρος των μελών του πληρώματος του θαλάμου διακυβέρνησης ομιλεί και κατανοεί τα πορτογαλικά.

- Οι αεροπορικές επιχειρήσεις δύνανται να συνάπτουν εμπορικές συμφωνίες, ιδίως συμφωνίες τύπου "interline" και "codeshare".

- Η διακοπή της εξυπηρέτησης των ως άνω γραμμών χωρίς τήρηση της προβλεπόμενης προειδοποίησης βάσει των προαναφερόμενων υποχρεώσεων δημόσιας υπηρεσίας ή η αθέτηση των εν λόγω υποχρεώσεων συνεπάγεται την επιβολή διοικητικών κυρώσεων και κυρώσεων οικονομικού χαρακτήρα.

- Οι μεταφορείς που επιθυμούν να αναλάβουν την εκμετάλλευσης μίας η περισσότερων συνδέσεων χωρίς να ζητήσουν οποιαδήποτε αντισταθμιστική πληρωμή και χωρίς να απαιτήσουν αποκλειστικά δικαιώματα επί της διαδρομής μπορούν να το πράξουν, εντός χρονικής προθεσμίας ενός μηνός από την ημέρα δημοσίευσης στην Επίσημη Εφημερίδα των Ευρωπαϊκών Κοινοτήτων.

- Σε ενδεχόμενη υποψηφιότητα περισσοτέρων του ενός αερομεταφορέων για την εκμετάλλευση της ίδιας διαδρομής, οι αερομεταφορείς, χωρίς να ζητήσουν οποιαδήποτε αντισταθμιστική πληρωμή και χωρίς να απαιτήσουν αποκλειστικά δικαιώματα επί της διαδρομής, πρέπει να καλύψουν επακριβώς όλες τις ισχύουσες υποχρεώσεις παροχής δημόσιας υπηρεσίας, εκτός από τη συχνότητα και τη μεταφορική ικανότητα των υπηρεσιών, για την κάλυψη των οποίων θα ληφθεί υπόψη το σύνολο των προτάσεων των υποψηφίων μεταφορέων για το σχετικό δρομολόγιο. Για το σκοπό αυτό, κάθε αερομεταφορέας θα υποχρεωθεί να προσφέρει την ελάχιστη συχνότητα και μεταφορική ικανότητα που του αντιστοιχεί, έπειτα από διαίρεση της συχνότητας και μεταφορικής ικανότητας που ορίζεται για την εν λόγω διαδρομή στο σημείο 1 της παρούσας ανακοίνωσης διά του αριθμού των υποψηφίων.

Ανακοινώνεται στους κοινοτικούς μεταφορείς ότι η περιφερειακή διεύθυνση μεταφορών και επικοινωνιών της περιφερειακής γραμματείας οικονομικών της περιφερειακής κυβέρνησης των Αζορών θα εξακριβώσει την τήρηση των υποχρεώσεων δημόσιας υπηρεσίας που έχουν επιβληθεί.

Οι αιτήσεις (προσφορές) πρέπει να υποβληθούν στην περιφερειακή διεύθυνση μεταφορών και επικοινωνιών της περιφερειακής γραμματείας οικονομικών της περιφερειακής κυβέρνησης των Αζορών.

ΠΑΡΑΡΤΗΜΑ Α

Βασικός ναύλος οικονομικής θέσης (NEC) (σε ευρώ)

>ΘΕΣΗ ΠΙΝΑΚΑ>

CVU: Corvo/FLW: Flores/GRW: Graciosa/HOR: Horta/PDL: Ponta Delgada/PIX: Pico/SJZ: São Jorge/SMA: Santa Maria/TER: Terceira

ΠΑΡΑΡΤΗΜΑ Β

Ναύλος μόνιμων κατοίκων (RT) (σε ευρώ)

>ΘΕΣΗ ΠΙΝΑΚΑ>

CVU: Corvo/FLW: Flores/GRW: Graciosa/HOR: Horta/PDL: Ponta Delgada/PIX: Pico/SJZ: São Jorge/SMA: Santa Maria/TER: Terceira

ΠΑΡΑΡΤΗΜΑ Γ

Ναύλοι για διανησιωτικές διαδρομές

Τα παρακάτω δρομολόγια αφορούν διαδρομή μεταξύ δύο νήσων της Αυτόνομης Περιφέρειας των Αζορών με ενδιάμεσες στάσεις ή/και δυνατότητα διακοπής του ταξιδιού σε ένα ή περισσότερα ενδιάμεσα σημεία. Ισχύει ο ναύλος μεταξύ του σημείου αφετηρίας και του σημείου προορισμού.

Αναφέρονται όλα τα δρομολόγια σε μία κατεύθυνση· μπορούν επίσης να εκτελεστούν στην αντίθετη κατεύθυνση.

CVU-FLW(1)-HOR(2)-TER(3)-GRW

CVU-FLW-HOR

CVU-FLW-HOR-TER-PDL

CVU-FLW(4)-HOR(5)-TER(6)-PIX

CVU-FLW-HOR-TER-PDL-SMA

CVU-FLW(7)-HOR(8)-TER(9)-SJZ

CVU-FLW-HOR-TER

FLW-CVU(10)-HOR(11)-TER(12)-GRW

FLW-CVU(13)-ΗΟΡ

ΦΛ-ΗΟΡ-ΤΕΡ-ΠΔΛ

ΦΛ-ΨΩΘ(14)-ΗΟΡ(15)-ΤΕΡ(16)-ΠΔΛ

ΦΛ-ΨΩΘ(17)-ΗΟΡ(18)-ΤΕΡ(19)-ΠΙΧ

ΦΛ-ΗΟΡ-ΤΕΡ-ΠΔΛ-ΣΜΑ

ΦΛ-ΨΩΘ(20)-ΗΟΡ(21)-ΤΕΡ(22)-ΠΔΛ(23)-ΣΜΑ

ΦΛ-ΨΩΘ(24)-ΗΟΡ(25)-ΤΕΡ(26)-ΣΞΖ

ΦΛ-ΗΟΡ-ΤΕΡ

ΦΛ-ΨΩΘ(27)-ΗΟΡ(28)-ΤΕΡ

ΓΡ-ΤΕΡ(29)-ΗΟΡ

ΓΡ-ΤΕΡ-ΠΔΛ

ΓΡ-ΤΕΡ(30)-ΠΙΧ

ΓΡ-ΤΕΡ-ΠΔΛ-ΣΜΑ

ΓΡ-ΤΕΡ(31)-ΣΞΖ

ΗΟΡ-ΤΕΡ-ΠΔΛ

ΗΟΡ-ΤΕΡ(32)-ΠΙΧ

ΗΟΡ-ΤΕΡ-ΠΔΛ-ΣΜΑ

ΗΟΡ-ΤΕΡ(33)-ΣΞΖ

ΠΔΛ-ΤΕΡ-ΣΞΖ

ΠΔΛ-ΤΕΡ-ΠΙΧ

ΠΙΧ-ΤΕΡ-ΠΔΛ-ΣΜΑ

ΠΙΧ-ΤΕΡ(34)-ΣΞΖ

ΣΜΑ-ΠΔΛ-ΤΕΡ-ΣΞΖ

ΣΜΑ-ΠΔΛ-ΤΕΡ

(1) Δεν επιτρέπεται διακοπή του ταξιδιού.

(2) Text

(3) Text

(4) Text

(5) Text

(6) Text

(7) Text

(8) Text

(9) Text

(10) Text

(11) Text

(12) Text

(13) Δεν επιτρέπεται διακοπή του ταξιδιού.

(14) Τεχτ

(15) Τεχτ

(16) Δεν επιτρέπεται διακοπή του ταξιδιού.

(17) Τεχτ

(18) Τεχτ

(19) Τεχτ

(20) Τεχτ

(21) Τεχτ

(22) Τεχτ

(23) Τεχτ

(24) Τεχτ

(25) Τεχτ

(26) Τεχτ

(27) Τεχτ

(28) Τεχτ

(29) Τεχτ

(30) Τεχτ

(31) Τεχτ

(32) Τεχτ

(33) Τεχτ

(34) Τεχτ